Dié ambassades vreet die meeste belastinggeldDie Suid-Afrikaanse ambassade in Parys. (Foto: Wikipedia) Die Suid-Afrikaanse belastingbetaler hoes jaarliks maklik tussen R66 miljoen en R102 miljoen per ambassade om ons internasionale ambassadeurs in ampswonings oor die hele wêreld te onderhou. Dít blyk uit ŉ parlementêre antwoord deur die minister van internasionale samewerking, Naledi Pandor. Sy het die inligting verskaf in antwoord op ŉ parlementêre vraag deur Mervyn Chetty, DA-LP. Volgens dié antwoord kos die ambassade in Genève, Switserland, belastingbetalers die meeste, teen R102 miljoen ŉ jaar. Die ambassade in Londen kos ons R94 miljoen en die een in Brussel R88 miljoen. Die ambassades in Genève en Brussel moet onderskeidelik met ŉ string VN-instansies (Genève) en die Europese Unie (Brussel) in verbinding bly, met handelsvoordele as hoogste prioriteit. Wat Londen betref, is daar die skakels met die voormalige koloniale moondheid, en baie inwoners van Suid-Afrika en Brittanje wat wedersyds deur familiebande heg gehou word. ŉ Ambassade waarop Suid-Afrikaners verrassend baie geld uitgee, is die een in die Oostenrykse hoofstad, Wene (R67 miljoen). Of die handelsbande met Oostenryk dit regverdig, sal baie laat wonder. Die Angolese hoofstad Luanda, tiende op die lys van duurste ambassades, is as een van die duurste stede ter wêreld en as politieke middelpunt van ŉ belangrike Suid-Afrikaanse handelsvennoot minder van ŉ verrassing. Dit is egter verbasend dat die ambassade in Tokio nie ook een van die tien duurstes is nie, gegewe die omvang van handelsbetrekkinge en die lewenskoste daar. Die tien duurste Suid-Afrikaanse ambassades per jaar volgens die jongste beskikbare syfers is soos volg: